**პროექტი**

**განკარგულებაN**

ქ. ახმეტა 2021 წ.

**ახმეტის მუნიციპალიტეტის მერისთვის არასამეწარმეო (არაკომერციული) იურიდიული პირის - მიუსაფარი შინაური ცხოველების მართვის კახეთის ინტერმუნიციპალური სააგენტოს შექმნასა და მუნიციპალიტეტის უფლებამოსილების დელეგირებაზე თანხმობის მიცემის შესახებ**

საქართველოს ორგანული კანონის ადგილობრივი თვითმმართველობის კოდექსის 21-ე მუხლის 1-ლი და მე-3 პუნქტების, 24-ე მუხლის მე-2 პუნქტის და 1061 მუხლის მე-4 პუნქტის შესაბამისად, ახმეტის მუნიციპალიტეტის მერს მიეცეს თანხმობა:

1. თელავის, ლაგოდეხის, გურჯაანის, საგარეჯოს, ყვარელის, დედოფლისწყაროსა და სიღნაღის მუნიციპალიტეტებთან ერთად, დააფუძნოს არასამეწარმეო (არაკომერციული) იურიდიული პირი - მიუსაფარი შინაური ცხოველების მართვის კახეთის ინტერმუნიციპალური სააგენტო (შემდგომში, სააგენტო), რომლის საქმიანობის ძირითადი მიზანი იქნება შესაბამის მუნიციპალიტეტებში საქართველოს ორგანული კანონის ადგილობრივი თვითმმართველობის კოდექსის მე-16 მუხლის მე-2 პუნქტის „რ“ ქვეპუნქტით გათვალისწინებული უფლებამოსილების - უპატრონო ცხოველების საკითხების გადაწყვეტა, აგრეთვე ადამიანისა და შინაური ცხოველების უსაფრთხო თანაარსებობისათვის მდგრადი გარემოს შექმნა და შინაურ ცხოველებთან დაკავშირებით წესდებით გათვალისწინებული სხვა საქმიანობის განხორციელება.
2. უზრუნველყოს უფლებამოსილების დელეგირების შესახებ ადმინისტრაციული ხელშეკრულების გაფორმება.
3. განკარგულება გადაეგზავნოს ახმეტის მუნიციპალიტეტის მერიას, აგრეთვე გამოქვეყნდეს საკრებულოს საინფორმაციო დაფაზე საქართველოს ზოგადი ადმინისტრაციული კოდექსის 56-ე მუხლის მე-2 პუნქტით განსაზღვრული წესით.
4. განკარგულება შეიძლება გასაჩივრდეს გამოქვეყნებიდან ერთი თვის ვადაში თელავის რაიონულ სასამართლოში (ქ. თელავი, აღმაშენებლის ქ.№41)

**საკრებულოს თავმჯდომარე თამარ ყეინიშვილი**